Lolland-Falsters Stifts-Tidende, 1840-01-07
"Da vi af Deres Høivelbaarenheds ærede Skrivelse af 24de dennes med Smerte have erfaret Hs. Majestæts allerhøieste Beslutning ikke at tilstede os den allerunderdanigst ansøgte Audients for som Deputerede fra en stor Deel næringsdrivende Borgere her i Staden at overrække Allerhøistsamme en Lykønsknings=Adresse, saa tillade vi os herved ærbødigst at tilstille Deres Hovelbaarenhed denne Adresse, som tæller 2,595. Underskrifter, med Bøn om at overlevere den til Hs. Majestæt. – Vi føle os høit hædrede ved Hs. Majestæt Kongens allernaadigste Tilsagn om at tilstede os som Private en Audients og vi bede Deres Høivelbaarenhed at frembære for Allerhøistsamme vor allunderdanigste Taksigelse med den Forsikkring, at vi fremdeles ville søge at gjøre os værdige til Hs. Majestæts Naade og Agtelse, men under nærværende Omstændigheder maae vi høiligen beklage, at vi ikke see os istand til at benytte den os saa naadigen givne Tilladelse." Denne Skrivelse blev tilligemed den forseglede Adresse med Udskrift Til Kongen leveret af 2de Deputerede i Etatsraadens Hænder. Adressen lyder saaledes: Allernaadigste Konge! – Gjennemtrængte af vemodig Følelse ved den Konges Død, som i over et halvt Aarhundrede, baade i gode Dage og under Skjæbnens haardeste Tilskikkelser, stedse har været sit Folk en trofast og mild Herre, nærme undertegnede næringsdrivende Borgere i Kjøbenhavn sig D. M., for at ønske Dem og os til Lykke til deres Thronbestigelse. – Forsynet har nedlagt stor Magt i D. Ms. Haand, og der er givet Dem en Leilighed, saa herlig, som den kun sjælden falder i nogen Dødeligs Lod, til at udbrede Held og Velsignelse over mange af Deres Medmennesker. Allernaadigste Konge! Deres ædle Characteer, Deres lyse og dannede Aand borger os for, at De, i Bevidstheden af det store Ansvar, som Kongernes Konge har paalagt Dem, ved Løsningen af Deres betydnigsfulde Opgave, vil vide at vælge de rette Midler, som Folkets Trang og Tidens Krav fordre. Vi holde os saaledes forvissede om, at D. M., i Jevnhed og Folkelighed Deres Forgænger lig, vil vorde en ægte Borgerkonge; thi De tilhører den nye Slægt, De kjender og elsker den nye Tid, hvis mægtige Ideendvikling De har fulgt, med hvis Forhold og Jnstitutioner De er fortrolig. Derfor bygger Danmark paa D. M. Forhaabninger, hvis Opfyldelse det med Rolighed og Tillid seer imøde. D. M. hele foregaaende Liv, og navnligen det store Mindemærke, De har reist Dem ved at give Norge sin Forfatning, fylder os med den Fortrøstning, at De vil bygge Deres hengivne Folks Velfærd paa saa fast en Grundvold, at selv de sildigste Slægter i D. M. ville velsigne befæsteren af Danmarks Frihed og Lykke. – Ved Siden af de Forhaabninger, vi som Statsborgere og Skatteydere, have tilladt os at fremføre for D. M. maae vi endnu dvæle ved de særlige Jnteresser, som ere knyttede til vor Stilling i Samfundet. Den indsigtsfulde Omhu. De stedse har viist for Alt, hvad der er godt og nyttigt, den Kjærlighed. De navnlig har lagt for Dagen for Naturvidenskaberne, for Konsten og for alle de gavnlige Jnstitutioner, som have de Næringsdrivendes Uddannelse til Øiemed, lover os, at alle dertil sigtende Bestræbelser i Dem ville finde en mægtig Støtte. Deres Majestæts Forgængeres Grundsætninger om Næringsforholdene ville under en ligesaa oplyst som kraftig Fyrste vide at gjøre sig gieldende i store og heldbringende Foranstaltninger, der, understøttede af den gjenvakte Nationalaand, ville aabne Landet nye Rigdomskilder og udbrede en Almeenvelstand, som gjør det muligt for Folket at bære de tunge Byrder, Landets Finantsforfatning gjøre nødvendige, befordre en høiere Udvikling og fremme Alles Velværen. – D. M. vil med kongelig Naade modtage dette vort sande Udtryk af de Følelser og Forhaabninger, hvormed vi, D. Ms. trofaste Undersaater, hilse Deres Regjerings Tiltrædelse, idet vi nedbede Himlens Velsignelse over Dem, Deres ædle Gemalinde og høie Slægt. (Her følge 2,596 Underskrifter, hvoriblandt 55 Oldermænds og Formænds.) Herpaa indløb under 1ste dennes følgende Svar fra Etatsraaden: H. M. Kongen har allernaadigst ladet Sig foredrage Jndholdet af den mig af Dem indhændigede allerunderdanigste Adresse fra flere af Kjøbenhavns næringsdrivende Borgere, og dernæst befalet mig paa Aallerhøistsammes Vegne at tilkjendegive Jndsenderne: At Hs. Majestæt omfatter Kjøbenhavns næringsdrivende Borgere med den samme kongelige Naade, og Bevaagenhed, som Allerhøistsamme allerede har tilsagt samtlige Sin Hovedstads troe og gode Borgere, og at Hs. Majestæt, i Erkjendelsen af Næringsforholdenes Vigtighed for Almeenvelstandens Forøgelse og Fremme, ikke vil lade de Næringsdrivendes særlige Jnteresser savne Sin allerhøieste Opmærksomhed og Beskyttelse. - Hvilket jeg har den Ære at meddele Dem. Deputationen slutter Beretningen saaledes: J det vi med denne Beretning formene at have opfyldt de os som Deputerede paa hvilende Forpligtelser, undlade vi ikke at aflægge vore Medborgere, som overdroge os et saa hæderligt Hverv, vor varmeste Tak. – vi have i denne Sag handlet efter vor bedste Overbeviisning, og det vil være os kjært, om vi herved have gjort os værdige til vore Committenters bifald.